**Dyddiad cyhoeddi:** 4ydd Hydref 2024

**Cais Rhyddid Gwybodaeth 265/24**

**Rydych chi wedi gofyn y canlynol i ni...**

1. **Faint o arian mae TrC yn disgwyl ei arbed gyda’r newidiadau canlynol i wasanaethau (rhowch ddadansoddiad o sut mae’r arbedion hyn yn cael eu cyfrifo hy Costau tanwydd, Criw trenau, ac ati?)**

**a) Rhedeg gwasanaeth llawn bob awr rhwng Aberystwyth ac Amwythig rhwng mis Mai a mis Medi o’i gymharu â’i redeg drwy gydol y flwyddyn?**

**b) Peidio â rhedeg yr 20:26 o Bwllheli i Fachynlleth a’r 21:47 o Fachynlleth i Bwllheli rhwng mis Rhagfyr a mis Mawrth.**

**c) Tynnu’r gwasanaeth 05:07 Machynlleth i'r Bermo a gwasanaeth 06:45 y Bermo i Fachynlleth**

1. **Gyda phob un o’r 197 yn ‘barod am ETCS’, a oes modd cyfnewid offer ETCS o un uned i’r llall? Er enghraifft, yn ystod yr haf, cyfnewid offer ETCS o 6 2 gerbyd i 6 3 cerbyd?**
2. **Gan fod gan yr 197 2 gerbyd lai o seddi na’r 158 2 gerbyd, sut mae TrC yn bwriadu delio â’r gorlenwi dros yr haf sydd i’w weld ar Lein Arfordir y Cambrian, y tu hwnt i’r 2 wasanaeth y dydd (bob ffordd) y bwriedir eu rhedeg gyda 4 cerbyd?**
3. **A oes unrhyw gynlluniau i ail-amseru prif reilffordd y Cambrian neu Lein Arfordir y Cambrian pan gyflwynir y trenau 197? Os felly, ai’r nod yw lleihau’r amser teithio, neu rywbeth arall?**

**YMATEB**

Cwestiwn 1

a.) Rhedeg gwasanaeth llawn bob awr rhwng Aberystwyth ac Amwythig rhwng mis Mai a mis Medi o’i gymharu â’i redeg drwy gydol y flwyddyn

Criw trenau:                       £262k

Tanwydd:                              £343k

Cynnal a Chadw'r Fflyd: £500k

Cost Defnyddio'r Trac: £72k

**Cyfanswm: £1,177k y flwyddyn**

b.) Peidio â rhedeg yr 20:26 o Bwllheli i Fachynlleth a’r 21:47 o Fachynlleth i Bwllheli rhwng mis Rhagfyr a mis Mawrth

Criw trenau: £35k

Tanwydd: £17k

Cynnal a Chadw'r Fflyd: £24k

Cost Defnyddio'r Trac: £4k

**Cyfanswm: £80k y flwyddyn**

c.) Tynnu’r gwasanaeth 05:07 Machynlleth i'r Bermo a gwasanaeth 06:45 y Bermo i Fachynlleth

Criw trenau: £136k

Tanwydd: £24k

Cynnal a Chadw'r Fflyd: £35k

Cost Defnyddio'r Trac: £5k

**Cyfanswm: £200k y flwyddyn**

Dyma’r arbedion a ragwelir ar gyfer blwyddyn ariannol 2026.

Cwestiwn 2

Mewn theori, mae hyn yn bosibl, ond nid yw’n ymarferol mewn gwirionedd. Nid oedd byth yn fwriad cyfnewid offer ETCS rhwng unedau. Byddai’n cymryd peth amser i symud ac yna profi’r offer ar bob uned i gwblhau’r dilysu diogelwch angenrheidiol, ac yn ystod y cyfnod hwn ni fyddai pob trên ar gael ar gyfer gwasanaethau teithwyr – sy’n golygu y byddai’n rhaid i ni dynnu gwasanaethau’n ôl. Un cyfyngiad mwy yw mai dim ond unedau dau gerbyd y gall y cyfleuster cynnal a chadw ym Machynlleth ddelio â nhw (a fydd yn parhau i gynnal a chadw’r holl drenau sy’n rhedeg i’r gorllewin o Amwythig ar Lein Arfordir y Cambrian).

Cwestiwn 3

Bydd Trafnidiaeth Cymru yn dyblu’r capasiti ar 4 gwasanaeth allweddol ar hyd Lein Arfordir y Cambrian o haf 2025 ymlaen o 2 gerbyd i 4 cerbyd i gefnogi pobl leol, twristiaid a busnesau twristiaeth lleol allweddol. Bydd hyn yn golygu bod 560 yn fwy o seddi ar wasanaethau Lein Arfordir y Cambrian yn ystod yr haf o’i gymharu â Haf 2022.

Cwestiwn 4

Nid oes unrhyw gynlluniau i ail-amseru gwasanaethau ar unwaith ar ôl cyflwyno’r trenau 197. Y bwriad yw caniatáu cyfnod digonol i’n criwiau trenau ddod yn gyfarwydd â’r trenau, wedyn casglu data ar amseroedd rhedeg, ac yna diwygio’r amserlen i adlewyrchu’r perfformiad yn y byd go iawn. Ni fyddwn yn gallu cyflymu teithiau’n *sylweddol* oherwydd bydd trenau’n dal i orfod pasio mewn lleoliadau gyda dolenni pasio, ond rydym yn disgwyl gwneud mân newidiadau a fydd yn gwella perfformiad.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".